Eksamen i Medisinske og Naturvitenskapelige emner I (anatomi, fysiologi og mikrobiologi), 16.06.05
Oppgave 1
(10%)
a) Tegn en celle med organeller og sett navn på de organellene du har tegnet.

b) Forklar funksjonen til tre av organellene.

c) Nevn proteinenes funksjon i kroppen.
Oppgave 2
(10%)
a) Gjør rede for ventilasjonsmekanismen. Med dette menes de anatomiske og fysiologiske forhold som er en forutsetning for luftstrømmen inn og ut av lungene. 

Oppgave 3
(10%)
a) Gjør rede for oppbygningen av skjelettet i bekkenet.

b) Nevn navnene på de lange rørknoklene i over- og underekstremitetene. Tegn enkle skisser og navngi knoklene på dem.

Oppgave 4
(10%)
a) Forklar hva du forstår med begrepet homeostase.

b) Gjør rede for kroppens temperaturregulering.

c) Forklar hvordan feber dannes og hvilken funksjon feber har.
Oppgave 5
(15%)
Blodet strømmer gjennom et forgrenet nettverk av årer. Blodårene har noe ulik oppbygning og funksjon på ulike steder i dette nettverket. 
a) Nevn hvilke typer blodårer vi har. 

b) Forklar oppbygning og funksjon til de blodkarene du har nevnt.

c) Blodtrykket bestemmes hovedsaklig av to faktorer. Nevn de to faktorene.
d) Forklar hva som menes med diastolisk og systolisk blodtrykk.
e) Gjør rede for blodtrykksrefleksen. 

Oppgave 6
(10%)
a) Gjør rede for lillehjernens funksjon og plassering.

Oppgave 7
(15%)
a) Forklar hvorfor tynntarmslimhinnens anatomi sikrer maksimal absorpsjon av næringsstoffer.
b) Gjør rede for gallens funksjon i fordøyelsen.  
c) Forklar hvorfor inntaket av vitamin D har betydning for mineralisering av skjelettet.

d) Nevn de viktigste kildene for vitamin D i det norske kostholdet.
(forts. s. 2)
Oppgave 8     (10%)

a) Nevn hvilke mikrober som er hyppigst årsak til ukomplisert urinveisinfeksjon hos pasienter utenfor sykehus.

b) Postoperative sårinfeksjoner etter operasjon på tarm forårsakes hyppigst av gram negative staver og anaerobe mikrober. Forklar hvordan avdelingen kan sikre seg at slike prøver behandles riktig på laboratoriet.
Oppgave 9
(10%)
Det er en økning i antall tilfeller av kikhoste og legionella i Norge.
a) Nevn i hvilke aldersgrupper en ser denne økningen.

b) Forklar hva årsaken til økningen kan være.

c) Forklar hvordan dette kan forebygges.

d) Nevn hvilke mikrober en leter etter hos pasienter med atypisk pneumoni.

